projecte-aina/catalan_government_crawling huggingface dataset:
Nom del títol: Graduat/ada en geologia per la Universitat Autònoma de Barcelona
Mencions: Geologia ambiental / Geotècnica i recursos geològics
Proporcionar la formació necessària sobre la composició, l'estructura i la dinàmica de la terra i els seus materials, i també sobre el seu origen i evolució temporal, tot capacitant l'estudiantat perquè utilitzi aquests coneixements en els camps bàsics de la professió de geòleg i geòloga, tant en la vessant acadèmica com en l'aplicada.
Hi ha la possibilitat de cursar dos itineraris: geologia ambiental i geotècnia i recursos geològics:
Nota de tall 1a assignació PAU/CFGS: 11,480
Nom del títol: Graduat/ada en microbiologia per la Universitat Autònoma de Barcelona
Respondre a la demanda actual de la societat de comptar amb professionals que tinguin una formació sòlida en el camp de les ciències microbiològiques i que, d'aquesta manera, puguin fer front als nous reptes que es plantegen actualment en l'àmbit social i superar-los.
Nom del títol: Graduat/ada en Informàtica i Serveis per la Universitat Autònoma de Barcelona
Mencions: Tecnologies multimèdia en els serveis / Gestió de serveis
La titulació pretén proporcionar els coneixements tecnològics necessaris per cobrir el buit existent entre les necessitats de les empreses de serveis i les empreses del sector tecnològic.
La persona titulada serà un professional capaç d'avaluar, dissenyar i implementar els sistemes d'informació de les empreses de serveis, en particular, els d'aquelles empreses que ofereixen els seus serveis a través d'internet, de manera que gestionin de forma òptima la informació utilitzada en totes les seves àrees de negoci.
Analistes i programadors/ores de:
Escola Universitària d'Informàtica Tomàs Cerdà
Nom del títol: Graduat/ada en Teràpia Ocupacional per la Universitat Autònoma de Barcelona
Mencions: Atenció a l'autonomia personal i la dependència / Intervenció avançada en teràpia ocupacional
El pràcticum es realitza en centres assistencials de diferents àmbits i de diferents nivells d'atenció sanitària.
La distribució de les assignatures de pràcticum es la següent:
La tipologia de centres seleccionats per a cadascuna de les assignatures es realitza de manera coherent amb els continguts globals dels cursos.
El procés d'adjudicació de places per a la realització del pràcticum pretén que l'estudiantat pugui desenvolupar l'assignatura al centre que respongui a les seves inquietuds personals i que li permeti conèixer diferents àmbits d'actuació professional i orientar el seu futur.
Es permet a l'estudiantat l'elecció d'opcions de preferència.
Formar professionals preparats per valorar, descriure, identificar, prevenir i tractar problemes relacionats amb l'ocupació que afectin la salut i l'autonomia de les persones, les famílies o els grups.
L'estudi ofereix dos itineraris com a formació avançada professionalitzadora en l'àmbit de l'autonomia personal i la dependència, i en l'àmbit de les situacions específiques i complexes.
- Coneixements de teràpia ocupacional:
- Procés de teràpia ocupacional i raonament professional:
- Relacions professionals, clíniques i comunitàries:
Treball en coordinació amb altres professionals (metges, psicòlegs/òlogues, fisioterapeutes, logopedes, treballadors/es socials), principalment al sector sociosanitari, però també al mitjà ocupacional i de reinserció laboral i en l'àrea de l'educació especial, en els entorns següents:
Escola Universitària d'Infermeria i Teràpia Ocupacional de Terrassa
Nom del títol: Màster universitari en Metodologia de la Simulació Aplicada a la Formació de Professionals de Ciències de la Salut i Socials per la Universitat de Vic - Universitat Central de Catalunya
Formar professionals capacitats per liderar, dissenyar, implantar i avaluar estratègies amb simulació que millorin els processos d'ensenyament i aprenentatge en qualsevol àmbit.
La simulació té, actualment, una gran importància per a l'activitat professional de cada vegada més sectors.
Sens dubte està resultant ser una de les metodologies més aplicables i la seva descripció en nombrosos programes educatius i projectes de recerca n'és una confirmació.
S'han desenvolupat simuladors de processos d'inversions de capital, d'intervencions quirúrgiques, de processos industrials i un llarg etcètera, que permeten conèixer anticipadament els resultats d'una pràctica o d'un procés abans de dur-los a terme.
Nom del títol: Màster universitari en Direcció dels Recursos Humans i del Talent per la Universitat Politècnica de Catalunya
Empreses, administracions públiques i organitzacions del tercer sector.
Càrrecs directius o consultoria.
Les persones constitueixen un dels principals actius de qualsevol organització, fet que fa cada vegada més necessària la professionalització dels responsables dels recursos humans.
La direcció clàssica de personal se cenyia a qüestions administratives i tàctiques, com les polítiques de retribució i la gestió de nòmines, la redacció i negociació de contractes, els convenis i les regulacions laborals, la selecció i l'acomiadament del personal i la formació, entre d'altres, de tal manera que la seva contribució en l'assoliment dels objectius estratègics de les organitzacions era inexistent.
La prova evident de la rellevància estratègica insuficient que l'empresa espanyola atorgava a aquesta àrea és la tendència creixent a externalitzar les tasques citades a despatxos especialitzats.
La subcontractació de serveis administratius lligats a la gestió del personal també és una prova evident de l'esforç de les empreses per minimitzar costos del treball, en comptes de considerar-la com un factor estratègic.
Com a resultat de nous enfocaments acadèmics en la direcció estratègica dels recursos humans, la disciplina ha basculat cap a una visió clarament estratègica de la gestió de les persones, preconitzant que ha d'enfocar-se cap a la gestió del talent, el desenvolupament del capital humà i la construcció d'organitzacions saludables i d'alt nivell de benestar o qualitat de vida laboral, entre altres qüestions.
Aquest canvi d'enfocament en la matèria ha anat paral·lel al reconeixement del seu paper com a font d'avantatge competitiu.
Aquest nou concepte encaixa a la perfecció amb els nous paradigmes de la direcció empresarial, que han deixat de considerar les persones com a recursos per definir-les com a fonts de creació de valor.
Nota de tall 1a assignació PAU/CFGS: 9,798
Nom del títol: Graduat/ada en Enginyeria en Informàtica per la Universitat Pompeu Fabra
Facilitar una formació sòlida, amb innovacions i aplicada als nous continguts multimèdia, l'audiovisual digital i els serveis telemàtics, que capaciti per a l'exercici de la professió.
Nota de tall 1a assignació PAU/CFGS: 6,488
Nom del títol: Graduat/ada en Enginyeria Química per la Universitat Politècnica de Catalunya
Formar professionals amb uns coneixements profunds dels fonaments dels processos de transformació de matèria i energia, amb i sense reacció química, de la concepció, el càlcul, el disseny, la construcció i l'operació d'instal·lacions o equips en els quals la matèria experimenta un canvi d'estat, de contingut d'energia o de composició.
Aportar a l'estudiantat els coneixements tècnics i les competències necessàries per organitzar, dissenyar i controlar la producció de plantes químiques, i per gestionar i desenvolupar plans de control de qualitat i de gestió mediambiental, propis de la indústria química i sectors relacionats, com el farmacèutic, biotecnològic, alimentari o mediambiental.
Nom del títol: Màster universitari en Gestió i Operació d'Instal·lacions Energètiques Marítimes per la Universitat Politècnica de Catalunya
Proporcionar uns coneixements multidisciplinaris i avançats en els camps de l'operació, el manteniment i la gestió de les instal·lacions energètiques i els sistemes associats als vaixells, així com en el disseny, el redisseny i la construcció d'aquestes instal·lacions i sistemes.
Formar professionals capaços de treballar tant en vaixells com en altres sistemes marins, com són els relacionats amb les indústries allunyades de la costa ( offshore ), ja siguin d'extracció o de generació energètica.
Sector energètic: Plantes de cogeneració.
Sector de les construccions mecàniques: Maquinària i equip mecànic.
Construcció i manteniment industrial.
L'empenta que està agafant darrerament el transport marítim, junt amb l'aparició de noves tecnologies offshore permet pronosticar que en un futur proper el nombre d'oportunitats laborals augmenti.
Alguns dels àmbits que estan en desenvolupament on els titulats poden jugar un paper important son: nous sistemes de propulsió de vaixells, noves tecnologies de captació energètica als vaixells, energies offshore, plataformes offshore de nova generació, optimització d'instal·lacions industrials, etc.
Nota de tall 1a assignació PAU/CFGS: 10,418
Nom del títol: Graduat/ada en infermeria per la Universitat Rovira i Virgili
Formar professionals que siguin capaços de prestar atenció sanitària, tècnica i professional adequada, en l'àmbit de la infermeria, a les necessitats de salut de les persones ateses, d'acord amb l'estat de desenvolupament dels coneixements científics de cada moment i amb els nivells de qualitat i de seguretat que s'estableixen a les normes legals i deontològiques aplicables.
La presència dels professionals de la infermeria en tots els nivells i àmbits assistencials com a col·lectiu professional sanitari més nombrós i més proper a pacients i famílies el situa en un lloc clau per contribuir a l'èxit dels objectius de salut.
Nom del títol: Graduat/ada en Enginyeria Minera per la Universitat Politècnica de Catalunya
Professio regulada: Enginyer/a tècnic/a de mines
Gestionar les etapes d'exploració, prospecció, explotació i restauració en qualsevol projecte destinat a l'obtenció de recursos minerals.
Els estudis de mineria tenen una gran implantació en el teixit laboral dels recursos naturals.
Els coneixements adquirits en els àmbits de la mineria, l'obra civil, la geologia aplicada i la planificació territorial obren un gran ventall de sortides professionals.
A més, la Unió Europea està apostant per augmentar la seva autonomia en l'abastiment de matèries primeres.
Nom del títol: Graduat/ada en Enginyeria en Geoinformació i Geomàtica per la Universitat Politècnica de Catalunya
Professio regulada: Enginyer/a tècnic/a en topografia
Proporcionar una formació adequada de perfil europeu i de caràcter generalista sobre les bases teoricotècniques i les tecnologies pròpies del sector de la geomàtica i la geoinformació, i emmarcada en el desenvolupament de la capacitat de millora contínua i de transmissió del coneixement.
Dotar l'estudiantat de les competències necessàries per a l'exercici de la professió d'enginyer tècnic en topografia, d'acord amb allò que disposa el marc jurídic.
Sistemes d'informació geogràfica, ús de geoinformació per a aplicacions mòbils i dades massives ( big data ), sistemes de posicionament global (GPS¿GNSS), ciutats intel·ligents ( smart cities ), control de flotes, fotogrametria (incloent-hi l'ús de vehicles no tripulats: drons i UAV), teledetecció, geodèsia i topografia.
Les perspectives de futur de les persones titulades són positives, ateses les circumstàncies següents:
Nom del títol: Màster universitari en Enginyeria Ambiental i Sostenibilitat Energètica per la Universitat Rovira i Virgili
Preparar professionals de l'àmbit de l'energia, el medi ambient i la producció sostenible amb una rigorosa formació científica i tècnica, que siguin capaços de donar una resposta flexible i multidisciplinària als reptes que representa la construcció d'una societat sostenible mitjançant la concepció, el disseny, l'avaluació, la implementació i la gestió de processos respectuosos amb el medi ambient, el consum dels recursos naturals i la salut.
Indústria química, refineries, generació d'energia elèctrica, indústria del paper, automoció, logística i transport, sector agroalimentari, parcs temàtics, enginyeries, centres d'R+D+I, etc.
La protecció mediambiental, l'estalvi energètic i la utilització d'energies netes són, cada vegada més, una prioritat per als governs i les organitzacions nacionals i internacionals.
Hi ha una conscienciació i una preocupació creixents en tots els àmbits sectorials i socials.
Gràcies a l'important esforç en R+D realitzat per centres de recerca, universitats i empreses en els últims anys, s'han assolit avenços esperançadors i ha quedat manifesta la necessitat de multiplicar-los.
L'enginyeria ambiental i energètica és una disciplina amb un present molt ampli i, alhora, amb unes perspectives de futur no només de mantenir la seva importància, sinó també d'ampliar-la.
Nom del títol: Màster universitari Erasmus Mundus en Educació Internacional en Vacunes per la Universite Claude Bernard (LYON I), Universitat de Barcelona, Universitat Autònoma de Barcelona, Universite Jean Monnet Saint-Etienne i Universiteit Antwerpen
Formar professionals de la immunologia i la infecciologia perquè esdevinguin experts en vacunologia, amb coneixements sociohumanístics relacionats amb les vacunes: lleis, polítiques de salut i interconnexió entre vacunes i societat.
Participació en les polítiques públiques de sanitat i educació relacionades amb el coneixement, el desenvolupament i l'aplicació de les vacunes.
Recerca i desenvolupament, estudis clínics, gestió de projectes, patents, desenvolupament empresarial, control de qualitat, desenvolupament comercial, comunicació i divulgació.
Els centres de producció de vacunes mundials tenen la seu a Europa.
El món s'enfronta constantment a amenaces per a la salut en matèria d'infeccions, com ara virus nous o mutats, brots epidemiològics i la lluita encara oberta contra alguns dels patògens coneguts més perillosos.
Les aplicacions futures de la vacunologia se centraran en les immunopatologies i els càncers.
Per tant, és pertinent educar la pròxima generació de vacunòlegs proporcionant-los una formació multidisciplinària i integrada amb l'objectiu d'accelerar el procés de descobriment de vacunes i el seu impacte positiu en la salut humana arreu del món.
Nom del títol: Màster universitari en Direcció d'Empreses per la Universitat Rovira i Virgili
Formar professionals o investigadors amb coneixements avançats en l'àmbit de la direcció d'empreses.
En la seva orientació professional, es dota els estudiants dels coneixements necessaris per exercir funcions directives en qualsevol de les àrees funcionals de l'empresa i en la direcció general de diferents tipus d'empreses.
Respecte a l'orientació de recerca, els estudiants adquireixen els coneixements d'investigació necessaris per dur a terme un projecte de recerca en l'àmbit de l'economia de l'empresa.
Empreses públiques o privades, amb ànim de lucre o sense.
Nom del títol: Màster universitari en Mercats Internacionals per la Universitat Rovira i Virgili
Formar professionals que combinin capacitat d'anàlisi i coneixement pràctic en l'àmbit dels mercats internacionals, alhora que adquireixen habilitats directives i de lideratge.
Dotar l'estudiantat dels coneixements i les habilitats necessaris per elaborar una tesi doctoral en l'àmbit de l'economia i, en especial, en les temàtiques vinculades a les relacions econòmiques internacionals i les polítiques públiques.
La tendència creixent a la globalització en els mercats internacionals fa preveure un augment de la demanda de titulats especialitzats en l'àmbit de la internacionalització empresarial i del funcionament dels mercats internacionals.
Si bé la presència de multinacionals al territori ha fet que hi hagi una demanda d'aquest perfil professional, l'actual crisi econòmica ha reforçat la consciència per part de les petites i mitjanes empreses de la necessitat d'obrir-se camí en els mercats exteriors mitjançant la incorporació de professionals amb aquest tipus de formació.
Nom del títol: Màster universitari en Comunicació Especialitzada per la Universitat de Barcelona
Especialitats: Comunicació social / Comunicació científica / Comunicació cultural
Proporcionar a l'estudiantat la formació que es demanda en l'àmbit de la comunicació global, atenent els coneixements i les habilitats propis de la comunicació cultural, política, social i científica per poder integrar-hi aspectes de definició, gestió i planificació de la comunicació i del màrqueting des d'una perspectiva interdisciplinària.
Aprofundir en les característiques de les noves formes de periodisme emergents (editor/a de continguts, responsable de continguts, responsable de comunitat, arquitecte/a de continguts) i les noves pràctiques i rols comunicatius en l'esfera pública.
La revolució tecnològica de la nova societat de la informació està produint uns canvis molt significatius respecte a les pràctiques socials que afecten aspectes socioculturals, socioeconòmics, sanitaris, polítics i educatius de la societat.
Entre les implicacions socials que comporten aquests canvis ocupen un lloc molt rellevant les transformacions en matèria d'informació degudes a l'impacte de les noves tecnologies.
Així doncs, els àmbits de la comunicació i de la interacció comunicativa estan en plena expansió, i això requereix comunicadors especialment preparats per a l'emissió de missatges efectius en totes les branques del coneixement, que tinguin també una formació en noves tecnologies i que siguin capaços d'explicar, contextualitzar i analitzar els fets per poder transmetre el sentit a les audiències i no solament els èxits.
Nom del títol: Màster universitari en Creació i Gestió d'Empreses en un Entorn Global per la University of San Francisco, Universitat Ramon Llull i Fu Jen Catholic University
El primer quadrimestre es realitza a Barcelona, a l'IQS School of Management.
El segon quadrimestre es realitza a Taipei (Taiwan), a la Fu Jen Catholic University.
El tercer quadrimestre es realitza als Estats Units, a la University of San Francisco.
Formar professionals amb capacitat de crear empreses o d'incorporar-se a la gestió i la direcció d'empreses i institucions en un marc global.
Nom del títol: Màster universitari en Psicologia General Sanitària per la Universitat Rovira i Virgili
Proporcionar a l'estudiantat uns coneixements teòrics i pràctics en l'àmbit de l'avaluació i el tractament de problemes psicopatològics i de la salut que els permetin:
Salut mental, atenció a la discapacitat intel·lectual, a la malaltia crònica i a l'envelliment, prevenció i promoció de la salut, addiccions, etc.
Psicòleg/òloga general sanitari/ària
El contingut i la formació d'aquest estudi garanteixen la disponibilitat de professionals de la psicologia sanitària preparats per atendre la demanda creixent, canviant i exigent de les persones afectades per problemes psicopatològics i de salut crònics.
Així, doncs, es tracta d'una titulació que respon a una demanda real de la societat.
Així mateix, la salut mental i les malalties cròniques estan ocupant un lloc cada vegada més important en el context de les malalties que afecten l'ésser humà.
Són responsables de gran part de la despesa del Sistema Nacional de Salut i motiven, en bona mesura, l'augment actual de baixes laborals.
En aquest sentit, cal considerar la importància de la recerca en aspectes com el diagnòstic, l'etiologia i el tractament d'aquests trastorns.
La recerca és necessària per a la prevenció i la intervenció, i també per al desenvolupament de noves tècniques de diagnòstic i la millora de les que ja existeixen.
Nota de tall 1a assignació PAU/CFGS: 6,836
Nom del títol: Graduat/ada en Estudis d'Arquitectura per la Universitat de Girona
Proporcionar una formació adequada a les demandes socials, de perfil europeu i caràcter generalista, i amb una formació en les tecnologies pròpies del sector que capaciti per al desenvolupament del projecte arquitectònic i urbanístic.
Entre l'extensa varietat de tasques per a les quals prepara aquesta titulació, algunes sortides professionals tenen una activitat poc variable en el temps i cal preveure que es mantindran estables.
Aquest és el cas de tot allò relacionat amb l'àmbit de la funció pública, la docència, la gestió administrativa, pericial, cultural, etc.
En l'àmbit del procés constructiu, d'obra nova o de rehabilitació, sotmès a les fluctuacions de l'economia del país, és on cal fer un procés d'adaptació continuada.
Davant els reptes de la internacionalització de l'economia i dels canvis tecnològics accelerats, el futur panorama de l'arquitectura passa per:
En resum, el futur es trobaria en la internacionalització, l'especialització i la diversificació dels àmbits de negoci i treball (consultoria, gestió, empresa, etc.).
Nom del títol: Graduat/ada en Arts Escèniques per la Universitat de Girona
L'objectiu principal de l'aprenentatge és, d'una banda, oferir a l'alumnat una immersió íntegra en la creació escènica contemporània i, de l'altra, capacitar-lo amb les habilitats i les competències necessàries per generar producció escènica.
A més de proporcionar-los un saber teòric, es pretén que aquests professionals esdevinguin agents de canvi de les arts escèniques en la línia dels canvis que està patint l'escena occidental.
Aquest objectiu general es concreta en formar professionals de les arts escèniques:
L'esperit d'integració dels continguts i la perspectiva transversal dels estudis generen la interdisciplinarietat necessària amb la qual es pretén satisfer la demanda creixent de professionals polivalents capaços de desenvolupar-se en el paisatge actual de la creació escènica.
Les persones titulades poden donar resposta a qualsevol necessitat, tant des de la perspectiva de l'actor/actriu com del dramaturg/a, del director/a o del tècnic/a, i obtenir una inserció laboral òptima en la indústria cultural de les arts escèniques.
Nom del títol: Màster universitari en Física d'Altes Energies, Astrofísica i Cosmologia per la Universitat Autònoma de Barcelona
Especialitats: Física d'altes energies / Astrofísica i cosmologia
Proporcionar a l'estudiantat una formació integrada dels fonaments teòrics de la física de partícules elementals, de l'astrofísica i de la cosmologia, per tal de capacitar-lo per portar a terme recerques i aplicacions originals.
Nom del títol: Màster universitari en Nanociència i Nanotecnologia Avançades per la Universitat Autònoma de Barcelona
Formar l'estudiantat perquè sigui capaç d'analitzar, reformular o generar noves aplicacions i productes en les branques de la nanociència i la nanotecnologia, així com d'avaluar-ne la transcendència científica, el potencial tecnològic i la viabilitat.
Oferir a l'estudiantat un coneixement ampli sobre les tècniques de preparació, les propietats i les aplicacions més importants dels dispositius, els materials i les substàncies que es desenvolupen en nanoelectrònica, nanobiotecnologia i nanomaterials.
Des de fa pocs anys, els organismes responsables de les polítiques de recerca i de desenvolupament en els països més industrialitzats han emès informes sobre la necessitat d'apostar activament per la nanociència i la nanotecnologia (N+N) tant en R+D+I com en la formació de professionals.
Actualment, la N+N es troba en una fase d'investigació fonamental, i el coneixement científic es comença a plasmar en algunes aplicacions: la majoria d'aquestes aplicacions són nanomaterials de primera generació que actuen de manera «passiva» com a diòxid de titani o òxid de zinc en cremes solars, plata en envasament d'aliments, teixits o desinfectants, recobriments de superfícies o catalitzadors per a automòbils.
El gran nombre de possibilitats comercials que es preveu que tinguin les noves indústries, basades en les oportunitats que dona la nanotecnologia, fan que hi hagi expectatives d'una demanda important d'especialistes en aquest àmbit.